turjo4nis/wikipedia-bn-dump-20250701 huggingface dataset:
কেনিয়ার ভাষা

সোয়াহিলি ভাষা কেনিয়ার সরকারি ভাষা। এক কোটিরও বেশি লোক এই ভাষাতে কথা বলেন। সোয়াহিলি এখানকার সার্বজনীন ভাষা। এছাড়াও আরও প্রায় ৫০টি স্থানীয় ভাষা প্রচলিত। এদের মধ্যে কিকুয়ু ভাষা, লুও ভাষা, লুইয়া ভাষা এবং কাম্বা ভাষা উল্লেখযোগ্য। কেনিয়া স্বাধীনতা লাভের অব্যবহিত পরে ইংরেজি ভাষা দেশটির সরকারি ভাষা ছিল। বর্তমানে দ্বিতীয় ভাষা হিসেবে ইংরেজি ভাষা গুরুত্বপূর্ণ।

তথ্যসূত্র

বহিঃসংযোগ 
 কেনিয়ার ভাষার উপর এথনোলগ-এর রিপোর্ট

কেনিয়া
আফ্রিকার ভাষা
কেনিয়ার ভাষা
বহুভাষিকতা
কোত দিভোয়ারের ভাষা

ফরাসি ভাষা কোত দিভোয়ারের সরকারি ভাষা। স্থানীয় প্রায় ৭০টির মত ভাষা আছে। এদের মধ্যে আকার ভাষা, বেতে ভাষা এবং সেনুফো ভাষা উল্লেখযোগ্য। আকার ভাষাটি সার্বজনীন ভাষা হিসেবে ব্যবহার করা হয়। আন্তর্জাতিক কাজকর্মে ফরাসি ভাষা ব্যবহার করা হয়।

বহিঃসংযোগ 
 কোত দিভোয়ারের ভাষার উপর এথনোলগ-এর রিপোর্ট

কোত দিভোয়ার
আফ্রিকার ভাষা
কোত দিভোয়ারের সংস্কৃতি
আইভোরীয় সমাজ
কোমোরোসের ভাষা

ফরাসি ভাষা, আরবি ভাষা এবং কমোরীয় ভাষা কোমোরোস দ্বীপপুঞ্জের সরকারি ভাষা। কিছু সংখ্যক লোক সোয়াহিলি ভাষার একটি উপভাষাতে কথা বলেন। এছাড়া মাদাগাস্কার থেকে আগত অভিবাসী সম্প্রদায়ে মালাগাসি ভাষা সুপ্রচলিত।

বহিঃসংযোগ 
 কোমোরোসের ভাষার উপর এথনোলগ-এর রিপোর্ট

কোমোরোস
আফ্রিকার ভাষা
কোমোরোসের ভাষা

তথ্যসূত্র
গ্যাবনের ভাষা

ফরাসি ভাষা গাবনের সরকারি ভাষা। গাবনে স্থানীয় প্রায় ৩৫টি ভাষা প্রচলিত। জনসংখ্যার প্রায় ৩০% ফাং ভাষাতে কথা বলে। অন্যান্য ভাষার মধ্যে মিয়েনে ভাষা ও পুনু ভাষা উল্লেখযোগ্য। বেশির ভাগ ভাষার বক্তাসংখ্যা খুবই কম।

তথ্যসূত্র

বহিঃসংযোগ 
 গাবনের ভাষার উপর এথনোলগ-এর রিপোর্ট

আফ্রিকার ভাষা
গ্যাবনের ভাষা
গাম্বিয়ার ভাষা

ইংরেজি ভাষা গাম্বিয়ার সরকারি ভাষা। এখানে ইংরেজি-ভিত্তিক একটি ক্রেওল (ক্রিও) এবং পর্তুগিজ-ভিত্তিক ক্রেওল ভাষা (ক্রিউলু) প্রচলিত। ইংরেজি-ভিত্তিক ক্রেওলটি সার্বজনীন ভাষা হিসেবে ব্যাপকভাবে ব্যবহৃত হয়। দেশের মধ্যভাগে প্রচলিত প্রধান ভাষাটি হল মানদিনগো ভাষা। এই ভাষাতে গাম্বিয়ার প্রায় ৪০% মানুষ কথা বলেন। গাম্বিয়াতে আরও প্রায় ১৫টি ভাষা প্রচলিত। এদের মধ্যে পুলার ভাষা এবং ওলোফ ভাষা প্রধান।

তথ্যসূত্র

বহিঃসংযোগ 
 গাম্বিয়ার ভাষার উপর এথনোলগ-এর রিপোর্ট

গাম্বিয়া
আফ্রিকার ভাষা
গাম্বিয়ার ভাষা
গিনির ভাষা

ফরাসি ভাষা গিনির সরকারি ভাষা। গিনিতে আরও প্রায় ৩০টি স্থানীয় ভাষা প্রচলিত। এদের মধ্যে ফুলা ভাষাতে (ফুটা জালোন ভাষা) প্রায় ৪০% জনগণ কথা বলে। অন্য বড় ভাষার মধ্যে আছে মানিনকা ভাষা এবং সুসু ভাষা।

তথ্যসূত্র

বহিঃসংযোগ 
 গিনির ভাষার উপর এথনোলগ-এর রিপোর্ট

গিনি
আফ্রিকার ভাষা
গিনির ভাষা
গিনি-বিসাউয়ের ভাষা

পর্তুগিজ ভাষা গিনি-বিসাউয়ের সরকারি ভাষা। এছাড়া আরও প্রায় ২০টি স্থানীয় ভাষা এখানে প্রচলিত। এদের মধ্যে বালান্তা ভাষাতে ৩০% লোক কথা বলে। অন্যান্য বড় ভাষার মধ্যে আছে ফুলফুলদে ভাষা, মানদিনকা ভাষা, এবং মান্দিয়াক ভাষা। প্রায় ২ লক্ষ লোক মাতৃভাষা হিসেবে পর্তুগিজ-ভিত্তিক একটি ক্রেওল ভাষা ক্রিউলুতে কথা বলে। আরও প্রায় ৬ লক্ষ লোক দ্বিতীয় ভাষা হিসেবে এই ক্রেওল ভাষাতে কথা বলেন। আন্তর্জাতিক সম্পর্কের ক্ষেত্রে পর্তুগিজ ভাষার পাশাপাশি ইংরেজি ভাষাও ব্যবহৃত হয়।

বহিঃসংযোগ 
 গিনি-বিসাউয়ের ভাষার উপর এথনোলগ-এর রিপোর্ট

গিনি-বিসাউ
আফ্রিকার ভাষা
গিনি-বিসাউয়ের ভাষা
ঘানার ভাষা

ঘানা একটি বহুভাষিক দেশ যেখানকার মানুষরা প্রায় আশিটি ভাষায় কথা বলা হয়।  এর মধ্যে, ইংরেজি, যা ঔপনিবেশিক যুগ থেকে উত্তরাধিকারসূত্রে প্রাপ্ত, সরকারী ভাষা এবং লিঙ্গুয়া ফ্রাঙ্কা।  ঘানার আদিবাসী ভাষাগুলির মধ্যে আকান দক্ষিণে সবচেয়ে বেশি কথ্য।  দাগবানি উত্তরে সবচেয়ে বেশি কথা বলা হয়।

ইংরেজি ভাষা ঘানার সরকারি ভাষা। ঘানার ১০ লাখেরও বেশি লোক দ্বিতীয় ভাষা হিসেবে ইংরেজি ভাষাতে কথা বলেন। ঘানাতে স্থানীয় ভাষার সংখ্যা প্রায় ৮০। এদের মধ্যে আকান ভাষাতে ৪৫% লোক কথা বলে। অন্যান্য গুরুত্বপূর্ণ ভাষার মধ্যে আছে মোরে ভাষা, এওয়ে ভাষা এবং গা-আদেংমে ভাষা। এদের মধ্যে গা ভাষাটি ঘানার রাজধানী আক্রাতে ব্যবহৃত প্রধান ভাষা। ঘানার উত্তরাঞ্চলে সার্বজনীন ভাষা হিসেবে হাউসা ভাষা প্রচলিত। অনেকগুলি ভাষার লিখিত রূপ সরকারি মর্যাদা পেয়েছে।

তথ্যসূত্র

বহিঃসংযোগ 
 ঘানার ভাষার উপর এথনোলগ-এর রিপোর্ট

ঘানা
আফ্রিকার ভাষা
ঘানার ভাষা
বাংলাদেশ নজরুল সেনা

বাংলাদেশ নজরুল সেনা একটি বেসরকারি গণ উন্নয়নমূলক সংগঠন। সংগঠনটি মূলত বাংলাদেশের শিশু, কিশোর ও তরুণদের শিক্ষা ও স্বাস্থ্য উন্নয়নে কাজ করে যাচ্ছে। বিখ্যাত বাঙালি কবি ও লেখক কাজী নজরুল ইসলামের নামে সংগঠনটির নামকরণ করা হয়েছে। নজরুলের দর্শন সংগঠনটির উদ্দেশ্য পূরণে অনুপ্রেরণা প্রদান করে যাচ্ছে।

প্রতিষ্ঠা

১৯৬৪ সালে তৎকালীন পূর্ব পাকিস্তানে বাংলাদেশ নজরুল সেনা প্রতিষ্ঠিত হয়। ১৯৭১ সালে বাংলাদেশের স্বাধীনতা যুদ্ধ ও ভারত-পাকিস্তান যুদ্ধ চলাকালে এর কর্মসূচী কমিয়ে আনা হয়, তবে বাংলাদেশের স্বাধীনতার পর এর কর্মকাণ্ডের ব্যাপক বিস্তৃতি ঘটতে থাকে। বাংলাদেশের জাতীয় কবি কাজী ইসলামের দর্শন এই সংগঠনটিকে অনুপ্রাণিত করে। এই সংগঠনটি শিশু নির্যাতনের বিরুদ্ধে কাজ করে এবং শিশু ও তরুণদের আর্থ-সামাজিক পরিস্থিতি, ধর্ম, দারিদ্র্য, স্বাস্থ্যগত বিভিন্ন সমস্যা সমাধানে কাজ করে।

কর্মকাণ্ড

ট্রাস্টিদের এবং বোর্ড সদস্যদের নিয়ে একটি কেন্দ্রীয় কমিটির মাধ্যমে পরিচালিত বাংলাদেশ নজরুল সেনার প্রায় ৩৫ টি শাখা রয়েছে। এটি পাবলিক স্কুল, কিণ্ডারগার্টেন স্কুল ও এতিমখানাগুলোর কিশোর ও তরুণদের সহায়তা ও সাহায্য প্রদান করে থাকে। এছাড়াও সংগঠনটি অনেক সেচ্ছাসেবী কর্মকাণ্ড ও অনুষ্ঠানের আয়োজন করে থাকে।

নজরুল সেনা স্কুল

সংগঠনটি নজরুল সেনা স্কুল নামে ময়মনসিংহ জেলায় একটি সুপরিচিত কিণ্ডারগার্টেন স্কুলও প্রতিষ্ঠা করেছে। ১৯৯০ সালে প্রতিষ্ঠিত এই স্কুলটিকে বাংলাদেশ নজরুল সেনা সরাসরি পর্যবেক্ষণ করে থাকে। জি. ই. এম ফারুক নামে সংগঠনটির একজন সক্রিয় ব্যক্তিত্ব্য স্কুলটির প্রতিষ্ঠাতা এবং বর্তমান অধ্যক্ষ্য। নজরুল সেনা স্কুলে ২০০ এর ও বেশি ছাত্র, ১৮ জন নিয়মিত শিক্ষক এবং ৫জন কর্মী রয়েছে। এই স্কুলটির ছাত্ররা লেখাপড়া নিয়ে ব্যস্ত থাকার পাশাপাশি বিভিন্ন সাংস্কৃতিক অনুষ্ঠান যেমন: গান, নাচ, অঙ্কন, খেলাধুলা, বিতর্ক ও অন্যান্য কর্মকাণ্ডে জড়িত থাকে। এই স্কুলটি ময়মনসিংহ জেলায় প্রথমবারের মত মাল্টিমিডিয়া কম্পিউটারের মাধ্যমে শিক্ষা প্রদান শুরু করে। প্রতি বছর স্কুলটি পিকনিক, শিক্ষা সফর, বার্ষিক ক্রীড়া প্রতিযোগিতা, সাংস্কৃতিক প্রতিযোগিতা ও বার্ষিক পুরস্কার বিতরণীর আয়োজন করে থাকে। প্রতিবছর ছাত্ররা একটি মাল্টিমিডিয়া কম্পিউটার প্রদর্শনীর আয়োজন করে থাকে এবং সেখানে তারা তাদের কম্পিউটার দক্ষতার নানা দিক তুলে ধরে।

তথ্যসূত্র 

 বাংলাদেশ নজরুল সেনা
 নজরুল সেনা স্কুল
 কাজী নজরুল ইসলাম
 বাংলাদেশ নজরুল সেনা ও নজরুল সেনা স্কুলের বিভিন্ন কর্মকাণ্ডের স্থির চিত্র

বাংলাদেশ ভিত্তিক যুব সংগঠন
কাজী নজরুল ইসলামের নামাঙ্কিত স্মারক
১৯৬৪-এ প্রতিষ্ঠিত সংগঠন
বাংলাদেশে শিক্ষা
১৯৬৪-এ পূর্ব পাকিস্তানে প্রতিষ্ঠিত
চাদের ভাষা

ফরাসি ভাষা ও আরবি ভাষা চাদের দুইটি সরকারী ভাষা। এদের মধ্যে আরবি ভাষাতে চাদের প্রায় অর্ধেক লোক কথা বলে এবং এটি দেশটিতে একটি সার্বজনীন ভাষা হিসেবে ব্যবহৃত। চাদে আরও প্রায় ১২০টি স্থানীয় ভাষা আছে। এদের মধ্যে কানুরি ভাষা, মারবা ভাষা, ম্‌বাই ভাষা, মোসি ভাষা, সাঙ্গো ভাষা, এবং তেদা ভাষা উল্লেখযোগ্য। বেশ কিছু ভাষা সার্বজনীন ভাষা ব্যবহৃত হয়, যেমন- হাউসা ভাষা, ন্‌গাম্বাই ভাষা, সারা ভাষা। আন্তর্জাতিক সম্পর্কের ক্ষেত্রে ফরাসি ভাষাই বেশি ব্যবহৃত হয়।

তথ্যসূত্র

বহিঃসংযোগ 
 চাদের ভাষার উপর এথনোলগ-এর রিপোর্ট

চাদ
আফ্রিকার ভাষা
চাদের ভাষা
জাম্বিয়ার ভাষা

ইংরেজি ভাষা জাম্বিয়ার সরকারি ভাষা। জাম্বিয়াতে স্থানীয় আরও প্রায় ৩৫টি ভাষা প্রচলিত। এদের মধ্যে বেম্বা ভাষাতে প্রায় এক-চতুর্থাংশ লোক কথা বলে। অন্যান্য ভাষার মধ্যে টোঙ্গা ভাষা এবং নিয়াঞ্জা ভাষা উল্লেখযোগ্য। ফানাগালো নামের একটি ক্‌হোসা ভাষা-ভিত্তিক পিজিন ভাষা শহর এবং খনি এলাকগুলিতে সার্বজনীন ভাষা হিসেবে সুপ্রচলিত। সেতলা নামের আরেকটি পিজিন ভাষা আছে, যার ভিত্তি সোয়াহিলি ভাষা। আন্তর্জাতিক কাজকর্মে ইংরেজি ভাষা ব্যবহার করা হয়।

তথ্যসূত্র

বহিঃসংযোগ 
 জাম্বিয়ার ভাষার উপর এথনোলগ-এর রিপোর্ট

জাম্বিয়া
আফ্রিকার ভাষা
জিবুতির ভাষা

ফরাসি ভাষা ও আরবি ভাষা জিবুতির দুইটি সরকারী ভাষা। স্থানীয় ভাষাগুলির মধ্যে আফার ভাষা-তে অর্ধেকেরও বেশি লোক এবং সোমালি ভাষা-তে প্রায় এক-তৃতীয়াংশ লোক কথা বলেন। এই দুইটি ভাষাতেই রেডিও অনুষ্ঠান সম্প্রচার করা হয়। আন্তর্জাতিক কাজকর্মে প্রধানত ফরাসি ভাষা ব্যবহার করা হয়।

তথ্যসূত্র

বহিঃসংযোগ 
 জিবুতির ভাষার উপর এথনোলগ-এর রিপোর্ট

জিবুতি
আফ্রিকার ভাষা
জিবুতির ভাষা

ru:Население Джибути#Языки
জিম্বাবুয়ের ভাষা

ইংরেজি ভাষা জিম্বাবুয়ের সরকারি ভাষা। এছাড়া আরও প্রায় ১৬টি স্থানীয় ভাষা প্রচলিত। এদের মধ্যে শোনা ভাষাতে জিম্বাবুয়ের অর্ধেকেরও বেশি লোক কথা বলে। ন্‌দেবেলে ভাষা আরেকটি গুরুত্বপূর্ণ স্থানীয় ভাষা। আন্তর্জাতিক কাজকর্মে ইংরেজি ভাষা ব্যবহার করা হয়।

তথ্যসূত্র

বহিঃসংযোগ 
 জিম্বাবুয়ের ভাষার উপর এথনোলগ-এর রিপোর্ট

জিম্বাবুয়ে
আফ্রিকার ভাষা
টোগোর ভাষা

ফরাসি ভাষা টোগোর সরকারি ভাষা। এছাড়া দেশটিতে আরও প্রায় ৪৪টি স্থানীয় ভাষা প্রচলিত। এদের মধ্যে এওয়ে ভাষা টোগোর প্রায় এক-পঞ্চমাংশ লোকের মাতৃভাষা। ভাষাটির দেশের সর্বত্র, বিশেষত দক্ষিণাঞ্চলে, সার্বজনীন দ্বিতীয় ভাষা হিসেবেও ব্যাপকভাবে প্রচলিত। অন্যান্য উল্লেখযোগ্য ভাষার মধ্যে আছে কাব্রে ভাষা ও গুর্মা ভাষা। আন্তর্জাতিক কাজকর্মে ফরাসি ভাষা ব্যবহার করা হয়।

তথ্যসূত্র

বহিঃসংযোগ 
 টোগোর ভাষার উপর এথনোলগ-এর রিপোর্ট

টোগো
আফ্রিকার ভাষা
তানজানিয়ার ভাষা

সোয়াহিলি ভাষা তানজানিয়ার সরকারি ভাষা। দেশটির প্রায় ৯০% জনগণ দ্বিতীয় ভাষা হিসেবে সোয়াহিলি ভাষাতে কথা বলেন। এছাড়াও দেশটিতে ১২০টিরও বেশি স্থানীয় ভাষা আছে। এদের মধ্যে নিয়ামোয়েজি ভাষা, মাকোন্দে ভাষা, গোগো ভাষা, হায়া ভাষা, সুকুমা ভাষা এবং চাগ্‌গা ভাষা উল্লেখযোগ্য। সোয়াহিলি ভাষা সার্বজনীন ভাষা বা লিঙ্গুয়া ফ্রাংকা হিসেবে কাজ করে। ১৯৬৭ সাল পর্যন্ত ইংরেজি ভাষা দেশটির সহ-সরকারী ভাষা ছিল।

তথ্যসূত্র

বহিঃসংযোগ 
 তানজানিয়ার ভাষার উপর এথনোলগ-এর রিপোর্ট

তানজানিয়া
আফ্রিকার ভাষা
তিউনিসিয়ার ভাষা

আরবি ভাষা তিউনিসিয়ার সরকারি ভাষা। এই ভাষাতে তিউনিসিয়ার প্রায় ৯৮% লোক কথা বলে। এছাড়াও কিছু বার্বার ভাষাতে অনির্ণীত সংখ্যক কিছু লোক কথা বলে। বেশ কয়েক হাজার লোক ফরাসি ভাষাতে কথা বলে। আন্তর্জাতিক কাজকর্মে ফরাসি ভাষা ব্যবহার করা হয়।

তথ্যসূত্র

বহিঃসংযোগ 
 তিউনিসিয়ার ভাষার উপর এথনোলগ-এর রিপোর্ট

তিউনিসিয়া
আফ্রিকার ভাষা
তিউনিসিয়ার ভাষা
দক্ষিণ আফ্রিকার ভাষা

১৯৯৩ সালের সংবিধান অনুসারে দক্ষিণ আফ্রিকাতে ১১টি ভাষাকে সরকারী মর্যাদা দেয়া হয়েছে। এগুলি হল আফ্রিকান্স ভাষা, ইংরেজি ভাষা, ন্‌দেবেলে ভাষা, সেসোথো ভাষা, সেসোথো সা লেবোয়া ভাষা, সোয়াতি ভাষা, ইতসোঙ্গা ভাষা, সেতসোয়ানা ভাষা, ৎশিভেন্দা ভাষা, ক্‌হোসা ভাষা এবং জুলু ভাষা। দক্ষিণ আফ্রিকাতে আরও প্রায় ২০টি আফ্রিকান বা অভিবাসী ভাষা প্রচলিত। এদের মধ্যে তামিল ভাষা, ত্‌সোঙ্গা ভাষা, ত্‌সোয়ানা ভাষা এবং উর্দু ভাষা উল্লেখযোগ্য। আরও বহু অভিবাসী বিভিন্ন ইউরোপীয় ভাষাতে কথা বলেন। আন্তর্জাতিক কাজকর্মে ইংরেজি ভাষা ব্যবহার করা হয়।

তথ্যসূত্র

বহিঃসংযোগ 
 দক্ষিণ আফ্রিকার ভাষার উপর এথনোলগ-এর রিপোর্ট

দক্ষিণ আফ্রিকা
আফ্রিকার ভাষা
দক্ষিণ আফ্রিকার ভাষা
নাইজেরিয়ার ভাষা

ইংরেজি ভাষা নাইজেরিয়ার সরকারি ভাষা। প্রাদেশিক পর্যায়ে তিনটি ভাষা সরকারী ভাষার মর্যাদা পেয়েছে। এগুলি হল উত্তরের হাউসা ভাষা, দক্ষিণ-পূর্বের ইগবো ভাষা এবং দক্ষিণ-পশ্চিমের ইয়োরুবা ভাষা। তিনটি ভাষাতেই প্রায় ২০ লক্ষ লোক কথা বলে থাকে। নাইজেরিয়াতে আরও প্রায় ৫০০টি ভাষা প্রচলিত, যাদের অনেকগুলিতেই বক্তাসংখ্যা নগণ্য। এদের মধ্যে উল্লেখযোগ্য হল হাউসা ভাষা, ইগবো ভাষা, ইয়োরুবা ভাষা, ফুলা ভাষা, ইবিবিও ভাষা, ইদোমা ভাষা এবং কানুরি ভাষা; স্থানীয় পর্যায়ে এই ভাষাগুলির মর্যাদা আছে, বিশেষত খবর সম্প্রচারের ক্ষেত্রে। নাইজেরিয়াতে বেশ কিছু ভাষা সার্বজনীন ভাষা বা লিঙ্গুয়া ফ্রাংকা হিসেবে ব্যবহার করা হয়' এদের মধ্যে আছে হাউসা ভাষা, এফিক ভাষা, এবং নাইজেরীয় পিজিন ভাষা। আন্তর্জাতিক কর্মকাণ্ডে ইংরেজি ভাষা ব্যবহার করা হয়।

বহিঃসংযোগ 
 নাইজেরিয়ার ভাষার উপর এথনোলগ-এর রিপোর্ট

নাইজেরিয়া
আফ্রিকার ভাষা
নাইজেরিয়ার ভাষা
নামিবিয়ার ভাষা

ইংরেজি ভাষা নামিবিয়ার সরকারি ভাষা। প্রায় ৫% লোক মাতৃভাষা বা দ্বিতীয় ভাষা হিসেবে ইংরেজি ভাষাতে কথা বলেন। আরও প্রায় ৭% লোক আফ্রিকান্স ভাষা ব্যবহার করেন। নামিবিয়াতে এখনও প্রায় হাজার বিশেক বক্তাবিশিষ্ট জার্মানভাষী সম্প্রদায় আছে। বেনুয়ে-কঙ্গো ভাষা পরিবার এবং খোইসান ভাষা পরিবারের প্রায় ২০টি ভাষা নামিবিয়াতে প্রচলিত।

তথ্যসূত্র

বহিঃসংযোগ 
 নামিবিয়ার ভাষার উপর এথনোলগ-এর রিপোর্ট

আফ্রিকার ভাষা
নামিবিয়ার ভাষা
বিষুবীয় গিনির ভাষা

স্পেনীয় ভাষা বিষুবীয় গিনির সরকারি ভাষা। এখানকার প্রায় তিন-চতুর্থাংশ লোক ফাং ভাষাতে কথা বলেন। এছাড়াও এখানে বেনুয়ে-কঙ্গো ভাষা পরিবারের অন্যান্য কিছু ভাষাতে হাজার খানেক বক্তা কথা বলেন। কিছু ক্রেওল ভাষাও এখানে প্রচলিত।

বহিঃসংযোগ 

 বিষুবীয় গিনির ভাষার উপর এথনোলগ-এর রিপোর্ট

বিষুবীয় গিনি
আফ্রিকার ভাষা
বিষুবীয় গিনির ভাষা

en:Languages of Equatorial Guinea
বুরুন্ডির ভাষা

ফরাসি ভাষা ও রুন্ডি ভাষা (কিরুন্ডি বা উরুন্ডি নামেও পরিচিত) বুরুন্ডির সরকারি ভাষা। এছাড়া সার্বজনীন ভাষা হিসেবে সোয়াহিলি ভাষার ব্যাপক প্রচলন আছে। বহির্বিশ্বের সাথে যোগাযোগের ক্ষেত্রে ফরাসি ভাষা ব্যবহার করা হয়।

তথ্যসূত্র

বহিঃসংযোগ 
 বুরুন্ডির ভাষার উপর এথনোলগ-এর রিপোর্ট

বুরুন্ডি
আফ্রিকার ভাষা
বুরুন্ডির ভাষা
বতসোয়ানার ভাষা

“দক্ষিণাঞ্চলীয় আফ্রিকার ভূ-বেষ্টিত রাষ্ট্র বতসোয়ানাতে তিন ধরনের জাতির বাস। কেন্দ্রীয়, পশ্চিম ও দক্ষিণ-পশ্চিম বতসোয়ানার কালাহারি মরুভূমি এলাকায় সান ও খোয়ে জাতির (বুশম্যান নামেও পরিচিত) লোকের বাস এবং এরা সংখ্যায় প্রায় ৪০ হাজারের মত। আর দেশটির পূর্ব ও উত্তরের উর্বর ভূমিতে দেশের ৯৬% লোকের বাস, এবং এদের প্রায় সবাই বান্টু জাতির মানুষ। এথ্‌নোলগ অনুযায়ী দেশটিতে ২৮টি ভাষা প্রচলিত এবং এগুলির সবই জীবিত ভাষা। 

এই ভাষাগুলিকে তিনটি প্রধান ভাগে ভাগ করা যায়:
 খোয়েসান: ১২টি ভাষা। বেশির ভাগ খোয়েসান ভাষাতেই ভাষাভাষীসংখ্যা ১০ হাজারের বেশি নয়; এদের কতগুলি এখন বিলুপ্ত ও অনেকগুলিই বিলুপ্তির পথে।
 বান্টু: ১৮টি ভাষা। ৎ‌সোয়ানা প্রধানতম ভাষা। এটি বতসোয়ানার প্রায় ৮০% জনগণের মাতৃভাষা। এছাড়া ইকালাঙ্গা ভাষায় প্রায় ১০% লোক কথা বলেন।
 জার্মানীয়: আফ্রিকান্স (শ্বেতাঙ্গ খামার মালিকদের ভাষা) ও ইংরেজি (দ্বিতীয় ভাষা)

ইংরেজি এই দেশের সরকারি ভাষা, আর ৎসোয়ানা জাতীয় ভাষা। দুইটি ভাষা সরকারী কর্মকাণ্ড ও গণমাধ্যমে বহুল ব্যবহৃত। প্রাতিষ্ঠানিক ব্যবসা বাণিজ্য ইংরেজিতে আর মুখের ভাষায় আদান প্রদান ৎসোয়ানাতে সম্পন্ন হয়। শিক্ষা ব্যবস্থায় নিম্ন প্রাথমিক শ্রেণীগুলিতে ৎসোয়ানায় শিক্ষা দেয়া হয়, এবং উচ্চ প্রাথমিক ও তার উপরের সমস্ত শিক্ষা ইংরেজিতে সম্পন্ন হয়। প্রতি বছর প্রায় ২০০০ ছাত্র বিশ্ববিদ্যালয়ে ভর্তি হয়, এবং এই হার জনসংখ্যার অনুপাতে আফ্রিকার সর্বোচ্চ।

তথ্যসূত্র 

আফ্রিকার ভাষা
বতসোয়ানা
বতসোয়ানার ভাষা
বুস্ট্রফেডন

বুস্ট্রফেডন () এমন এক ধরনের লিখন পদ্ধতি যাতে একটি লাইন ডান থেকে বামে পড়তে হলে তার ঠিক পরের লাইনটি বাম থেকে ডানে পড়তে হয়, এবং তার পরের লাইনটি আবারও ডান থেকে বামে পড়তে হয়, এবং এভাবে চলতে থাকে। অর্থাৎ বুস্ট্রফেডনে লাইনগুলি বারবার দিক পরিবর্তন করে।

বুস্ট্রফেডন নামটি গ্রিক শব্দ βουστροφηδόν বুস্ত্রোফ়্যাদোন্‌ থেকে এসেছে যার অর্থ ষাঁড় ঘোরানো। ষাঁড় দিয়ে জমি কর্ষণ করানোর জমির এক প্রান্ত থেকে আরেক প্রান্তে ষাঁড়কে টেনে নিতে হয় এবং সেখান থেকে ষাঁড়টিকে ঘুরিয়ে আবার আদিপ্রান্তের দিকে নিয়ে আসা হয়। এই ঘটনার সাথে মিল আছে বলেই লিখনপদ্ধতিটির এরকম নামকরণ করা হয়েছে।

হেলেনীয় যুগের পূর্বে প্রাগৈতিহাসিক কালে খোদাইকৃত প্রাচীন গ্রিক ভাষার শিলালিপিগুলিতে বুস্ট্রফেডন পদ্ধতির প্রয়োগ দেখতে পাওয়া যায়। পৃথিবীর অন্যান্য প্রাচীন রচনাবলিতেও বুস্ট্রফেডনের নমুনা পাওয়া গেছে।

কেউ কেউ ডট মেট্রিক্স প্রিন্টারের মুদ্রণকারী মস্তকের বা প্রিন্টার হেডের গতিকে বুস্ট্রফেডন ডাকেন। তবে এক্ষেত্রে কেবল হেডের দিক পরিবর্তনের ব্যাপারটিই মুখ্য, আসল বুস্ট্রফেডনের মত লাইনগুগুলি একবার সোজা, আরেকবার উল্টোভাবে ছাপা হয় না।

বুস্ট্রফেডন তিন রকম হতে পারে। এক ধরনের বুস্ট্রাফেডনে লাইনের গতিমুখ অর্থাৎ লাইনে শব্দের ক্রম উল্টে যায়, কিন্তু শব্দের মধ্যে বর্ণের ক্রম কিংবা বর্ণের নিজস্ব রূপ উল্টায় না। দ্বিতীয় ধরনের বুস্ট্রফেডনে লাইনের গতিমুখ পালটে যায় এবং শব্দের মধ্যে বর্ণের ক্রমও উলটে যায়, কিন্তু একেকটি বর্ণের রূপ উল্টায় না। তৃতীয় ধরনের বুস্ট্রফেডনে লাইনের গতিমুখ, শব্দ এবং বর্ণ তিনটিই উলটে যায় (ছবিতে দেখুন)।

আরও দেখুন 
 বুস্ট্রফেডন রূপান্তর

লিখন পদ্ধতি
মধ্য আফ্রিকান প্রজাতন্ত্রের ভাষা

ফরাসি ভাষা ও সাংগো ভাষা যৌথভাবে মধ্য আফ্রিকান প্রজাতন্ত্রের সরকারি ভাষা। সাংগো ভাষাটি ঙবান্দি ভাষাভিত্তিক একটি ক্রেওল ভাষা যা বর্তমানে দেশটির গণমাধ্যম, ব্যবসা বাণিজ্য ও প্রশাসনে ব্যবহৃত হচ্ছে। এটি দেশের প্রায় ১০% লোকের মাতৃভাষা এবং অধিকাংশ লোকের দ্বিতীয় বা তৃতীয় ভাষা। মধ্য আফ্রিকান প্রজাতন্ত্রে আরও প্রায় ৬০টি ভাষা প্রচলিত। এদের মধ্যে বান্দা ভাষা, গবায়া ভাষা এবং জান্দে ভাষা উল্লেখযোগ্য। আন্তর্জাতিক যোগাযোগের ক্ষেত্রে ফরাসি ভাষা ব্যবহার করা হয়।

বহিঃসংযোগ 
 মধ্য আফ্রিকান প্রজাতন্ত্রের ভাষার উপর এথনোলগ-এর রিপোর্ট

মধ্য আফ্রিকান প্রজাতন্ত্র
আফ্রিকার ভাষা
মধ্য আফ্রিকান প্রজাতন্ত্রের ভাষা
মরিশাসের ভাষা

ইংরেজি ভাষা মরিশাস ইংরেজি সরকারী যেখানে সংসদে ব্যতীত কোন সরকারি ভাষা আছে, কিন্তু ফরাসি ব্যবহার করা যেতে পারে. জনসংখ্যার ৯০% একটি ফরাসি ভিত্তি করে ক্রেওল কথা বলে. OIF অনুযায়ী জনসংখ্যার 72% অনর্গল ফরাসি কথা বলে. এই ক্রেওলটি সমগ্র মরিশাসে সার্বজনীন ভাষা বা লিঙ্গুয়া ফ্রাংকা হিসেবে ব্যাপকভাবে ব্যবহার করা হয়। মরিশাসের প্রায় ৭০% লোক ভারত থেকে আগত অভিবাসী এবং এরা ভোজপুরি, তামিল, হিন্দি, মারাঠি, তেলুগু, উর্দু, গুজরাতি, চীনা ইত্যাদি ভারতীয় ভাষাতে কথা বলেন। আন্তর্জাতিক যোগাযোগের ক্ষেত্রে ইংরেজি ভাষা ও ফরাসি ভাষা দুই-ই ব্যবহার করা হয়।

তথ্যসূত্র

বহিঃসংযোগ 
 মরিশাসের ভাষার উপর এথনোলগ-এর রিপোর্ট

মরিশাস
আফ্রিকার ভাষা
মাদাগাস্কারের ভাষা

মালাগাসি ভাষা এবং ফরাসি ভাষা মাদাগাস্কারের সরকারি ভাষা। এখানকার প্রায় সব লোক মালাগাসি ভাষার কোনও না কোনও উপভাষাতে কথা বলেন। আন্তর্জাতিক কর্মকাণ্ডে ফরাসি ভাষা ব্যবহার করা হয়।

তথ্যসূত্র

বহিঃসংযোগ 
 মাদাগাস্কারের ভাষার উপর এথনোলগ-এর রিপোর্ট

মাদাগাস্কার
আফ্রিকার ভাষা
মাদাগাস্কারের ভাষা
মালাউইর ভাষা

নিয়াঞ্জা (যা "চেওয়া" নামেও পরিচিত) এবং ইংরেজি মালাউইর সরকারী ভাষা। মালাউইর জনগণের ৫৭% মাতৃভাষা হল নিয়াঞ্জা/চেওয়া ভাষা। ভাষাটি একটি সার্বজনীন ভাষা বা লিঙ্গুয়া ফ্রাংকা হিসেবে মালাউইর সর্বত্র ব্যবহৃত হয়। এছাড়াও মালাউইতে আরও প্রায় ১০টি স্থানীয় ভাষা আছে। এদের মধ্যে মাকুয়া (যা "কোকোলা" নামেও পরিচিত), ইয়াও, তুম্বুকা, তোঙ্গা, নিয়াকুসাঙ্গোন্দে, মালাউই লোমুয়ে, এবং মালাউই সেনা উল্লেখযোগ্য। আন্তর্জাতিক কর্মকাণ্ডে ইংরেজি ভাষা ব্যবহার করা হয়।

বহিঃসংযোগ 

 মালাউই-র ভাষার উপর এথনোলগ-এর রিপোর্ট

মালাউই
আফ্রিকার ভাষা

en:Demographics of Malawi#Languages
মালির ভাষা

ফরাসি ভাষা মালির সরকারি ভাষা। দেশের প্রায় এক-চতুর্থাংশ লোক বাম্বারা ভাষাতে কথা বলে। বাম্বারা ভাষাটি একটি সার্বজনীন ভাষা বা লিঙ্গুয়া ফ্রাংকা হিসেবে প্রায় সর্বত্র ব্যবহৃত হয়। শিক্ষা ও গণমাধ্যমেও বাম্বারা ভাষাটির অবস্থান গুরুত্বপূর্ণ। মালিতে আরও প্রায় ৩০টি ভাষা প্রচলিত। এদের মধ্যে আরবি ভাষা, ফুলফুলদে ভাষা, মালিঙ্কে ভাষা, সেনুফো ভাষা সংগাই ভাষা, সোনিংকে ভাষা এবং তামাশেক ভাষা উল্লেখযোগ্য। আন্তর্জাতিক কর্মকাণ্ডে ফরাসি ভাষা ব্যবহার করা হয়।

তথ্যসূত্র

বহিঃসংযোগ 
 মালির ভাষার উপর এথনোলগ-এর রিপোর্ট

মালি
আফ্রিকার ভাষা
মোজাম্বিকের ভাষা

পর্তুগিজ ভাষা মোজাম্বিকের সরকারি ভাষা। এখানে আরও প্রায় ২০টি ভাষা প্রচলিত। এদের মধ্যে মাকুয়া ভাষার বিভিন্ন উপভাষাতে মোজাম্বিকের প্রায় এক-তৃতীয়াংশ লোক কথা বলেন। এছাড়া লোম্‌ওয়ে ভাষা, নিয়ানজা ভাষা, শোনা ভাষা, ৎসোঙ্গা ভাষা এবং ইয়াও ভাষা উল্লেখযোগ্য। মোজাম্বিকের শিক্ষিত জনগোষ্ঠীতে ফরাসি ভাষা ও ইংরেজি ভাষা ব্যাপকভাবে প্রচলিত। আন্তর্জাতিক কর্মকাণ্ডে ইংরেজি ভাষা ও পর্তুগিজ ভাষা ব্যবহার করা হয়।

বহিঃসংযোগ 
 মোজাম্বিকের ভাষার উপর এথনোলগ-এর রিপোর্ট

মোজাম্বিক
আফ্রিকার ভাষা
মৌরিতানিয়ার ভাষা

আরবি ভাষা মৌরিতানিয়ার সরকারি ভাষা। দেশের প্রায় দুই-তৃতীয়াংশ লোক স্থানীয় কথ্য আরবি ভাষাতে কথা বলে। ফরাসি ভাষা এখানকার একটি গুরুত্বপূর্ণ ভাষা। আন্তর্জাতিক কর্মকাণ্ডে ফরাসি ভাষা ব্যবহার করা হয়। জনসংখ্যার প্রায় ৭% পশ্চিম আটলান্টিক ভাষা পরিবারের ফুলফুলদে ভাষার একটি উপভাষা তুকুলর ভাষাতে কথা বলেন।

তথ্যসূত্র

বহিঃসংযোগ 
 মৌরিতানিয়ার ভাষার উপর এথনোলগ-এর রিপোর্ট

মৌরিতানিয়া
আফ্রিকার ভাষা
রুয়ান্ডার ভাষা

রুয়ান্ডা ভাষা (আরও সঠিকভাবে কিনিয়ারুয়ান্ডা ভাষা), ইংরেজি ভাষা এবং ফরাসি ভাষা যৌথভাবে রুয়ান্ডা দেশটির সরকারি ভাষা। দেশটির জনগণের প্রায় ৯৮% রুয়ান্ডা ভাষাতে কথা বলেন। আন্তর্জাতিক কাজকর্মে ফরাসি ভাষা ব্যবহার করা হয়।

তথ্যসূত্র

বহিঃসংযোগ 
 রুয়ান্ডার ভাষার উপর এথনোলগ-এর রিপোর্ট

রুয়ান্ডা
আফ্রিকার ভাষা
নওদা বুরুজ

নওদা বুরুজ চাঁপাইনবাবগঞ্জ জেলার গোমস্তাপুর উপজেলার রহনপুরে অবস্থিত বর্তমানে সর্ব প্রাচীন প্রত্নসম্পদ ও লুকায়িত ইতিহাস সমৃদ্ধ স্থান। স্থানীয়ভাবে এটি ষাঁড়বুরুজ নামেও পরিচিত।

অবস্থান
চাঁপাই নবাবগঞ্জের ২৮ মাইল পশ্চিমে অবস্থিত বিখ্যাত বাণিজ্য কেন্দ্র রহনপুর। পাশ দিয়ে বয়ে গেছে ক্ষুদ্র অথব খরস্রোতা নদী পুনর্ভবা। মহানন্দা ও পুনর্ভবার মিলনস্থল এর নিকটেই নওদা বুরুজ এর অবস্থান। রহনপুর রেল স্টেশনের ঠিক উত্তরে এক কিলোমিটার গেলেই বেশ কিছু উঁচু একটি ঢিবি নজরে পড়ে। গোমস্তাপুর উপজেলা থেকে প্রায় ৬-৭ কিলোমিটার দূরে নওদা নামক স্থানে এটি অবস্থিত। খালি চোখে দেখলে মনে হবে একটি বিশাল ঢিবি। কিন্তু অনুসন্ধানী চোখে দেখলে মনে হবে তমাশাচ্ছন্ন ইতিহাসের কালো মেঘে স্থানটি ঢাকা।

ইতিহাস
রাজা লক্ষন সেনের আমলে রহনপুর বাণিজ্য নগরী হিসেবে জনপ্রিয়তা লাভ করে। বাণিজ্যিক কারণে রহনপুরেই তিনি গড়ে তোলেন সুরম্য অট্টালিকা। ষাঁড়বুরুজ নামে খ্যাত এই বিলীন অট্টালিকাটির প্রকৃত নাম শাহ্বুরুজ। শাহ্ শব্দের অর্থ বাদশা আর বুরুজ শব্দের অর্থ অট্টালিকা বা বালাখানা। যা পরবর্তীতে লোকমুখে ষাঁড়বুরুজ নামে খ্যাতি লাভ করে।

বাংলা বিজয়ী ইখতিয়ার উদ্দিন মুহম্মদ বিন বখতিয়ার খলজী এ পথে বাংলায় আগমন করেন এবং এ স্থানে কিছু সময় অবস্থান করেন। ইতিহাসে পরিচিত নদীয়া অঞ্চলটি এ স্থাপনাগুলির অঞ্চলের পাশেই অবস্থিত। যা পরবর্তীতে নওদা নামে পরিচিতি লাভ করে। বখতিয়ার খলজীর আগমনের সংবাদে ভীত সন্ত্রস্ত হয়ে রাজা লক্ষন সেন এ স্থান থেকে নদী পথে পলায়ন করেন। সেই থেকে এটি নওদা বুরুজ নামেও পরিচিত।

নওদা বুরুজের চতুষ্পার্শ্বেই শুধু নয়, গোটা রহনপুর এলাকাতেই প্রাচীনত্ব ও নগর সুলভ চিন্‌হ বিরাজমান। কোন কোন ইতিহাস অনুসন্ধানী রহনপুরে প্রাক মুসলিম যুগের উন্নত নগরীর অবস্থানের উল্লেখ করেছেন।

আরও দেখুন
 বাংলাদেশের প্রত্নতাত্ত্বিক স্থানের তালিকা
 রহনপুর রেলসেতু
 রহনপুর অষ্টভূজি ইমারত
 রহনপুর শহীদ মুক্তিযোদ্ধাদের গণকবর

তথ্যসূত্র

বাংলাদেশের প্রাচীন নিদর্শন
প্রাচীন বাংলার জনপদ
চাঁপাইনবাবগঞ্জ জেলার দর্শনীয় স্থান
রহনপুর
চাঁপাইনবাবগঞ্জ জেলার প্রত্নতাত্ত্বিক স্থাপনা
লাইবেরিয়ার ভাষা

ইংরেজি ভাষা লাইবেরিয়ার সরকারি ভাষা। লাইবেরিয়ার প্রায় অর্ধেক লোক ইংরেজি-ভিত্তিক একটি পিজিন ভাষাতে কথা বলেন, যার নাম লাইবেরীয় ইংরেজি ভাষা। এছাড়াও লাইবেরিয়াতে প্রায় ৩০টি ভাষা প্রচলিত। এদের মধ্যে ক্রু ভাষা এবং ক্‌পেলে ভাষা উল্লেখযোগ্য।

তথ্যসূত্র

বহিঃসংযোগ 
 লাইবেরিয়ার ভাষার উপর এথনোলগ-এর রিপোর্ট

লাইবেরিয়া
আফ্রিকার ভাষা
লেসোথোর ভাষা

সোথো ভাষা (সেসোথো ভাষা) এবং ইংরেজি ভাষা লেসোথোর সরকারি ভাষা। এখানকার প্রায় ৮৫% লোক সোথো ভাষাতে কথা বলেন। বাকীরা জুলু ভাষায় কথা বলেন। আন্তর্জাতিক কাজকর্মে ইংরেজি ভাষা ব্যবহার করা হয়।

তথ্যসূত্র

বহিঃসংযোগ 
 লেসোথোর ভাষার উপর এথনোলগ-এর রিপোর্ট

লেসোথো
আফ্রিকার ভাষা
সুদানের ভাষা

আরবি ভাষা সুদানের সরকারি ভাষা। এখানকার অর্ধেকেরও বেশি লোক আরবি ভাষাতে কথা বলেন। আরবি ভাষা দেশটিতে সার্বজনীন ভাষা বা লিঙ্গুয়া ফ্রাংকা হিসেবে ব্যবহার করা হয়। এছাড়াও সুদানে প্রায় ১২০টির মত ভাষা প্রচলিত। এদের মধ্যে দিংকা ভাষা, হাউসা ভাষা (একটি সার্বজনীন ভাষা), নুবা ভাষা, নুয়ার ভাষা এবং জান্দে ভাষা উল্লেখযোগ্য। কিছু কিছু এলাকায় আরবি-ভিত্তিক ক্রেওল ভাষা প্রচলিত। আন্তর্জাতিক কাজকর্মে ইংরেজি ভাষা ব্যবহার করা হয়।

তথ্যসূত্র

বহিঃসংযোগ 
 সুদানের ভাষার উপর এথনোলগ-এর রিপোর্ট

সুদান
আফ্রিকার ভাষা
সাঁউ তুমি ও প্রিঁসিপির ভাষা

পর্তুগিজ ভাষা সাঁউ তুমি ও প্রিঁসিপির সরকারি ভাষা। বেশির ভাগ লোক পর্তুগিজ ভাষা-ভিত্তিক একটি ক্রেওল ভাষা বা ক্রিউলু-তে কথা বলেন। আন্তর্জাতিক কাজকর্মে পর্তুগিজ ভাষা ও ইংরেজি ভাষা ব্যবহার করা হয়।

বহিঃসংযোগ 
 সাঁউ তুমি ও প্রিঁসিপির ভাষার উপর এথনোলগ-এর রিপোর্ট

সাঁউ তুমি ও প্রিঁসিপি
আফ্রিকার ভাষা
সিয়েরা লিওনের ভাষা

সিয়েরা লিওন একটি বহুভাষিক দেশ। ইংরেজি ভাষা সিয়েরা লিওনের সরকারি ভাষা এবং ক্রিও বহুল ব্যবহৃত ভাষা। এখানে বাংলা ভাষা ও রাষ্ট্রভাষা হিসেবে স্বীকৃত।এখানে আরও প্রায় ২০টি ভাষা প্রচলিত। এদের মধ্যে মেন্দে ভাষা ও তেমনে ভাষা উল্লেখযোগ্য। প্রায় ১০% লোক ইংরেজি ভাষাভিত্তিক একটি ক্রেওল ভাষা ক্রিও-তে কথা বলেন। সিয়েরা লিওনের ৯৫% মানুষ ক্রিও ভাষা বুঝতে পারে। মেন্দা ভাষা দক্ষিণাঞ্চলে, তেমনে ভাষা মধাঞ্চলে এবং ক্রিও ভাষা প্রায় সর্বত্র সার্বজনীন ভাষা বা লিঙ্গুয়া ফ্রাংকা হিসেবে ব্যবহৃত হয়। আন্তর্জাতিক কাজকর্মে ইংরেজি ভাষা ব্যবহার করা হয়।

তথ্যসূত্র

বহিঃসংযোগ 
 সিয়েরা লিওনের ভাষার উপর এথনোলগ-এর রিপোর্ট

সিয়েরা লিওন
আফ্রিকার ভাষা
সেনেগালের ভাষা

ফরাসি ভাষা সেনেগালের সরকারি ভাষা। প্রায় ৩৫% লোকের মাতৃভাষা হল ওলোফ ভাষা। আরও প্রায় ৪৫% লোক দ্বিতীয় ভাষা হিসেবে ওলোফ ভাষাতে কথা বলতে পারেন। সেনেগালে আরও প্রায় ৩০টি ভাষা প্রচলিত। এদের মধ্যে দিওলা ভাষা, ফুলাকুন্দা ভাষা, মালিংকে ভাষা, সেরের ভাষা এবং সোনিংকে ভাষা উল্লেখযোগ্য। আন্তর্জাতিক কাজকর্মে ফরাসি ভাষা ব্যবহার করা হয়।

জাতীয় ভাষাসমূহ তালিকা: ইংরেজি, ফ্রেঞ্চ, স্প্যানিশ ,আরবি ,পর্তুগিজ , উলোফ , হিন্দি , বালন্তা , জলা-ফনি , মান্দিনা, মান্দাজক , মানক্যা , নুন , পুলার , সেরে , সনিকে ।

বহিঃসংযোগ 
 সেনেগালের ভাষার উপর এথনোলগ-এর রিপোর্ট

সেনেগাল
আফ্রিকার ভাষা
সোমালিয়ার ভাষা

সোমালি ভাষা ও আরবি ভাষা সোমালিয়ার সরকারি ভাষা। সোমালি ভাষাতে দেশের প্রায় ৭০% লোক কথা বলেন। দক্ষিণের কিছু অঞ্চলে এখনও ইতালীয় ভাষা প্রচলিত। এছাড়াও সোমালিয়াতে আরও প্রায় ১০টি আফ্রিকান ভাষা প্রচলিত। এগুলির মধ্যে মায় ভাষা এবং সোয়াহিলি ভাষা উল্লেখযোগ্য। আন্তর্জাতিক কাজকর্মে আরবি ভাষা ও ইংরেজি ভাষা ব্যবহার করা হয়। ১৯৯০-এর দশকের পর গৃহযুদ্ধের কারণে সব ভাষার বক্তাসংখ্যা নির্ণয় করা দুরূহ হয়ে পড়েছে।

তথ্যসূত্র

বহিঃসংযোগ 
 সোমালিয়ার ভাষার উপর এথনোলগ-এর রিপোর্ট

সোমালিয়া
আফ্রিকার ভাষা
ইসোয়াতিনির ভাষা

ইংরেজি ভাষা ও সোয়াতি ভাষা যৌথভাবে সোয়াজিল্যান্ডের সরকারি ভাষা। সোয়াতি ভাষাতে দেশের ৯০% লোক কথা বলেন। সোয়াতি ভাষাটি দক্ষিণ আফ্রিকাতে একটি সরকারী ভাষার মর্যাদা পেয়েছে। সোয়াজিল্যান্ডে প্রচলিত অন্যান্য আফ্রিকান ভাষার মধ্যে জুলু ভাষা ও ৎসোঙ্গা ভাষা উল্লেখযোগ্য। আন্তর্জাতিক কাজকর্মে ইংরেজি ভাষা ব্যবহার করা হয়।

বহিঃসংযোগ 
 সোয়াজিল্যান্ডের ভাষার উপর এথনোলগ-এর রিপোর্ট

 
সোয়াজিল্যান্ড
আফ্রিকার ভাষা